Od súťaže Miss Universe uplynul mesiac
a s Juliou nám to v domácom živote klapalo.
Po prvý raz som cítil skutočnú rovnováhu.
Možno to znie čudne, ale život mi pripadal ako tanec.
Hotel bol na ceste na prvú priečku
a Juliin butik prekvital potom,
čo jej večerné šaty získali korunku pre Miss Kolumbia.
Život, čo sme si spolu vytvorili, sa zdal pevný.
Nemal som pocit, že chcem viac.
Takže, ako sa k tomu vrátim?
A ja mám na to odpovedať?
To je dosť veľa tlaku na 14-ročného chlapca.
Štrnásť? Naozaj?
Ukáž mi pas.
Pozri, tío, som si istý, že s Juliou to nie je také zlé, ako vravíš.
Ver mi, Hugo. Julia nechce mať so mnou nič spoločné.
Akoby ma chcela navždy odstrihnúť zo života.
Je mi veľkou cťou oznámiť,
že úplne nové Las Colinas je otvorené…
To bolo zlé. Čo si urobil?
Skôr, čo som neurobil.
Ak to máš však naozaj pochopiť,
musím ti povedať iný príbeh.
No, keďže nástennú maľbu odhalia až neskôr,
tak asi máme čas.
Priznaj to, moje príbehy ti chýbali.
Áno.
Začalo sa to ako normálny deň.
VEDÚCI PREVÁDZKY
Išiel som do práce, hrdo si sadnúť na stoličku.
Viaže sa na ňu celý príbeh, čo si zmeškal.
Len aby som ju našiel obsadenú.
Ach, Señor Vera. Mali sme naplánované stretnutie…
Vy nie ste Señor Vera.
T… teda nie ste ten Señor Vera.
To vyznelo zle.
Nie je dôležitejší ako vy. Vy ste vlastne pôvodný Vera.
Vera clásico.
Dlho sme sa nevideli, Máximo.
Ak si zabudol, Ricardo
bol mladší brat Alejandra Veru a spolumajiteľ hotela.
Pán Vera. Vitajte v Las Colinas.
Skvelé, čo tu s tým robíš.
A preto som tu.
Chcem ti niečo navrhnúť.
Podnikanie s hotelmi beriem za hranice.
A nenapadá mi lepší vedúci prevádzky,
ktorý by spustil moje nové vlajkové letovisko.
Naozaj?
Vie o tom druhý pán Vera?
Už áno.
Naozaj mi chceš ukradnúť najlepšieho zamestnanca, Ricardo?
A čo to „vlajkové letovisko“?
Máme byť partneri vo všetkom!
Kým na seba los hermanos Verovci útočili,
ich vlasy ostali neuveriteľne dokonalé,
a celá tá situácia bola ako z telenovely.
Nemôžem uveriť, že by si vlastného brata vynechal z podnikania.
Nášho podnikania!
Obaja vieme, že už roky ťa nesiem na pleciach, Juan Alejandro!
A aby toho nebolo málo, snažíš sa ukradnúť môjho Máxima!
Lepšie než mi ukradnúť
manželku!
Niekto musel Alicii Guadalupe ukázať,
čo je to láska!
V deň pohrebu našej starej mamy?
Prestaňte, páni! Prosím vás!
Pomoc!
Posadol ich diabol!
Dulce ako mníška?
No tak, tío! Obaja vieme, že to sa nestalo.
Prejdi k skutočnému príbehu.
Dobre, dobre.
Ale okrem mníšky a košieľ to bolo rovnako dramatické.
Zradil si ma, Ricardo.
Dúfam len, že Máximo vie, čo je preňho správne.
Čiže ostať v Las Colinas.
Máximo sa môže rozhodnúť sám. Verdad?
Čo povieš, Don Máximo?
Túto príležitosť ti ponúknem len raz.
Verovci nikdy nevyjednávajú.
Keďže Héctorov
prvý román sa v hoteli neskutočne predával
a Diane zažiarila na Miss Universe, mali naozaj čo oslavovať.
Na tvoju ďalšiu kapitolu, mi reina!
Najprv môj veľkolepý návrat na ceny Daytime Emmy v role moderátorky.
A fakt si myslím, že je to rok Susan Lucciovej!
Podľa mňa sa budú všetci pozerať na teba.
Takže aký je plán na Héctorov deň voľna?
Pre nás troch?
Myslel som, že jazda banánom na mori
a potom možno menšie bingo pri bazéne,
než si na seba hodíme pyžamá a pozrieme si Porky.
Chad, je ti dobre?
Zdáš sa mi trochu búrlivý.
Čože? Nie.
Je mi skvelo! Nikdy mi nebolo lepšie.
Keďže sme sa s Gloriou rozišli a budem navždy sám,
idem naplno „carpal“ diem!
Nuž, som rada, že si sa rýchlo otriasol.
Čo keby si sa išiel spýtať na ten banán?
Dobrý nápad.
- Máme problém, Chada. - Ja viem!
Už nemáme ani chvíľu pre seba.
Prechádzka pri západe slnka, keď sa traja držia za ruky, je čudná.
Snažila som sa pustiť mu ruku, ale nepochopil to.
Bojím sa oňho, zlatko.
Vieš, mám pred sebou veľké dobrodružstvo a…
Ako to mám spraviť, keď sa môj syn trápi?
Musí existovať spôsob, ako by Chad a Gloria napravili svoj vzťah.
Áno, ale ako?
Gloria sa s Chadom odmieta stretnúť
a poslal jej veľa, veľa, veľa, veľa smutných odkazov.
Dvanásť z nich som počul. Na jednom len vzlykal.
- Ach, áno, to robieva. - Ay…
Nuž, ak sa nechcú stretnúť…
tak ich musíme tajne dať dokopy.
To znie dosť ako úspešný film
Pasca na rodičov.
Alebo americký film o dvojčatách s hroznými parochňami.
Netuším, ktorý to je.
Premýšľal som nad všetkým, čo som tvrdo vybudoval v Las Colinas,
a mal som pred sebou veľké rozhodnutie.
Memo, máš chvíľku?
Ach, Máximo. Ahoj!
Prepáč. Viem, že tieto labute vyzerajú viac ako holuby.
S Lorenou sme totiž pre bábätko nespali.
Ale vieš čo?
Prejdem na vyšší výkon, lebo spánok je pre slabých.
Dobre, teraz skladáš len vzduch.
Ale to nič. Potrebujem len pomoc s veľmi veľkým rozhodnutím.
Požiadam Juliu o ruku.
Panebože!
Panebože! To myslíš vážne?
Ešte nikdy v živote som si nebol ničím istejší.
A potrebujem tvoju pomoc.
Jasné!
Počkaj.
Nepovedal si Memovi o ponuke od Ricarda Veru?
Ja že to je to veľké rozhodnutie, s ktorým potrebuješ pomôcť.
Vieš, že mám rád dobrý zvrat, Hugo.
Ale tá pracovná ponuka len potvrdila, že som presne tam, kde som chcel byť.
Ricarda som odmietol.
Nastal čas prestať sa hnať za „ďalšou veľkou vecou“
a zaviazať sa k životu v Acapulcu s Juliou.
Zatiaľ čo ja som ostal,
moja rodina sa pripravovala na rozlúčku so Sarou.
Nora?
To je vesmírny stroj?
Očividne NordicTrack, zlatko!
Moja šéfka si kúpila nový model,
a keďže jej záhradník má len jednu nohu,
povedala, že si ho môžem vziať!
Ale myslel som, že Sarinu izbu nechceš meniť,
aby si mohla ležať v jej posteli a plakať do vankúša, keď ti bude chýbať.
Taký bol plán.
Ale Sara navrhla, nech tu niečo spravíme.
Takže ju mením na našu telocvičňu!
Áno, je to v poriadku.
Vždy som myslela, že je čudné, keď rodičia nezmenia detskú izbu.
Kto chce mať časovú kapsulu najtrápnejších rokov?
Navyše, Esteban,
keď prídem domov, môžem spať na gauči.
A nechcem byť morbídna,
ale Doña Rosita nebude žiť večne.
Snažila sa.
Doña Rosita sa dožila 106.
Zlatko. Lekár povedal, že musíš viac cvičiť.
A s tým jedlom, čo ti mama každý deň dáva,
je načase vyskúšať niečo nové.
Bravčové kožky sú skvelý proteín.
A sú to aj lyžice pre pečené fazule.
Celá tá veta bola nezdravá, zlatko.
No tak! Príkaz od lekára. Vyskúšaj to.
Ja na to nejdem. Skrátka sa toho zbav!
Je to zábava! No tak!
Nie, nie. Nora. Nora, por favor. Prestaň na mňa tlačiť, hej?
Čo zlé som povedala?
Nasledujúci deň
sme sa s personálom pripravovali na veľkú žiadosť a Diane pomáhala inde.
Ale keďže Gloria a Chad mali utajený vzťah,
Gloria netušila, kto Diane je.
Som nadšená, že uvažujete nad podujatím na pláži, Mildred.
Ach, zlatko, to ja som nadšená. Ver mi.
S manželom sme už dávno mali mať obnovu manželských sľubov.
A ako dlho ste zosobášení?
Dvanásť rokov. Stretli sme sa na pláži.
Manžel na pláži používal detektor kovu, keď sa mi v ňom zasekol prsteň na nohe.
Hľadal poklad a našiel ho!
Dobre, to je rozkošné.
A ako sa volá?
Diane myslela na všetko. Okrem…
Chad.
Héctor medzitým poslal Chada „hľadať poklad“,
čo ho zaviedlo na rovnaké miesto, aj keď to bolo trochu…
Príliš ľahké. Akoby to niekto napísal pre dieťa.
Som dospelý chlap.
Á, lízanka!
„Neboj sa, už si skoro tam.
‚X‘ nájdeš, keď uvidíš jej kučierky sám.“
„Kučierky“? V tejto vlhkosti?
Mohol by si byť trochu konkrétnejší, Héctor?
Počkať. Gloria je „X“?
A to sú tri druhy ceviche?
Áno, určite. A…
Chad? Čo tu robíš?
To je vaša Pasca na rodičov na nás?
Celé to bol môj nápad.
Ach, prosím, nehnevaj sa naňho.
Som jeho mama, Diane.
Čo ste to za rodinu?
Nenapadajú vám iné mená?
Ako Paul, Dave, Ramon, Andrew…
Ste tí najhorší klamári!
A podvodníci! Som prekvapená, že nie si s novou frajerkou.
O čom to hovoríš?
Tá kráska z Miss Universe. Videla som, ako sa objímate.
To nič! Héctor ma skúsil dať dokopy s Turks a Caicos
a celý čas som hovoril o tebe.
Takže dve ženy?
Ste pre seba ako stvorení.
Gloria, viem, že sa hneváš.
Ale skutočnosť, že si prišla do hotela,
musí znamenať, že k môjmu synovi niečo cítiš.
Neplánovala som tam prísť,
ale potom, ako som počula odkaz, kde spieval „Querida“ od JuanGa
najhoršou španielčinou, akú som počula…
Neviem. Skrátka som si pomyslela, že by som si ho mala aspoň vypočuť. Takže…
Svoj prepracovaný
plán žiadosti o ruku som zrealizoval dokonale.
A čoskoro sa mal odohrať.
Mám pre teba to najlepšie. A pohrkala som tým, nech to vystrelí.
Čože? Nie… Tak sa ne…
To je jedno. Dokonalé. Vďaka.
Hej, blokuješ mi záber!
Máximo! Mám mariachi!
Memo, sekne ti to!
- Julia už ide! - Na miesta.
Myslím, že je pre teba príliš dobrá, ale veľa šťastia.
Vďaka.
Už ide! Choďte, choďte! Choďte!
Ahoj.
Lupe vravela, že ma hľadáš?
Ach, áno. Nič dôležité. Len som ti chcel niečo povedať.
Dobre. No, ak to nie je nič dôležité, môžem najprv ja?
Áno.
Pamätáš, keď mi dnes ráno niekto volal? Bol to módny dom Dior.
Prečo vyslovuješ čudne „diár“?
Mi amor, to je najväčšia módna značka v Európe.
Čo to hovorím? Na svete!
Panebože. To je úžasné!
A ponúkli mi učňovskú pozíciu. V Paríži!
- Čože? - Ja viem! Všetko sa deje veľmi rýchlo.
Sú ochotní prenajať mi byt s čiastočným výhľadom na Eiffelovu vežu.
Tlačia však, aby som o týždeň začala!
Čo myslíš?
Čo si myslím o tom, že sa presťahuješ do Paríža?
Náš život je tu, Julia.
Ja viem, mi amor, ale takéto veci sa dejú, no, nikdy.
Pozri, najprv ma môžeš navštevovať.
Alebo si môžeš nájsť prácu v luxusnom parížskom hoteli.
- Úú la la! - Žiadne „úú la la!“
Mali sme plán.
A je tu, v Acapulcu.
No, plány sa niekedy menia.
Nehovoríš vždy, že máš „snívať vo veľkom“?
Ale všetko, na čom som tak tvrdo pracoval, je tu!
Chceš ma ťahať do nejakého cudzieho mesta a mám začať znova od začiatku?
Mala by si odmietnuť.
Je to pre mňa obrovská príležitosť!
Nemôžem uveriť, že to nechceš ani zvážiť.
Neverím, že si taká egoistka.
Qué?
Aj mne ponúkli prácu, ale odmietol som!
Mám predstavu našej budúcnosti, Julia!
Plán!
A zrazu to chceš všetko zahodiť!
Nič nezahadzujem.
Bude to fungovať!
Možno tebe.
Ale nie mne.
Máximo, nemôžem uveriť, ako sa teraz so mnou rozprávaš.
Myslela som, že si iný typ muža.
S takýmto mužom nechcem byť.
Nie. Chceš byť s mužom, čo sa volá François.
A práve teraz je slimáky so Champs-Élysées!
Champs-Élysées je ulica, Máximo!
Vieš čo?
Vďaka, že si mi tak uľahčil rozhodovanie.
Zrazu sa Paríža neviem dočkať.
Memo, čo je?
Stále si to prehrávam v hlave.
Všetko, čo som chcel, som mal pred nosom.
Predstavoval som si spoločnú budúcnosť.
Svadbu snov, dom v Las Brisas nad útesmi a tri deti.
Eleanoru, Marthu a Diega.
Bol to taký dokonalý plá…
Panebože.
To je ono.
Čo?
Odpustíš si aspoň raz tajnosti?
Nemám veľa času. V pondelok sa musím vrátiť do školy.
Vysvetlím.
Choď nájsť Juliu a povedz jej, že sa stretneme na našom mieste.
Nie pri košoch. Na druhom mieste.
Alebo by si po ňu mohol ísť ty.
Zvládneš to Hugo. Verím v teba.
Juanita Kopčeková! Ďakujeme za pomoc pri otvorení.
Váš otec tomuto hotelu prinášal radosť celé roky.
Tak, čo si dám…
Jednu čokoládovú s posypom.
Hneď to bude!
Eso.
Julia! Máš chvíľku?
ZMRZLINA PO STAROM
Zdá sa, že áno. Hej.
Myslíš, že by si išla, za tíom na vaše miesto?
Ku košom?
Na to druhé.
To fakt? Teraz?
Prečo sa chce stretnúť tam?
Popravde, nie som si istý.
Práve mi rozprával príbeh o tom, ako ste sa tam pohádali.
- V 1986. - Ach áno. V ten deň.
Hej. Nevedela som prekonať neústupčivosť tvojho strýka.
No, myslím, že si ho len zaskočila, pretože ťa chcel požiadať o ruku.
Počkaj, čože?
Ach, to si nevedela?
Chcel ma požiadať o ruku?
Dobre. Pozri,
- viem, že môj tío nie je dokonalý, Julia. - Hej, no…
Ale dosť veľa mi o tebe hovoril.
Videl som to, Julia.
Ako ťa ľúbi, je to skutočné.
Len si to premysli, dobre? Bude na vašom mieste.
Tu je vaša zmrzlina!
Ach, zabudla som na posyp.
Sí.
Chispitas.
Tío, prečo si Julii nikdy nespomenul žiadosť?
Ty si jej to povedal?
Nechcel som, aby to vedela.
Hlavne nie potom, ako zle som v ten deň zareagoval.
Myslíš, že príde?
Juanita Kopčeková jej naberala zmrzlinu,
takže možno tak o hodinku, dve.
Možno nás môžem rozptýliť zvyškom príbehu z 1986.
Možno sa trochu upokojím.
Žartuješ? Tiež panikárim!
Dostaň ma odtiaľto.
Veľmi ma to mrzí, Gloria.
Som hrozný klamár, jasné?
Preto som vyzradil tú Miss Universe.
Nechcel som nič povedať. Musíš mi veriť.
No, možno, ale povedal si. A veľmi ma to ranilo.
Neviem, či ti ešte môžem veriť.
Rozumiem. Ani ja by som si neveril.
Ak mám byť úprimný… pravdou je, že neviem, čo robím, dopekla.
Tak to je šok.
Vážne. Keď ide o, veď vieš, randenie
a teba…
som v úzkych.
Teda, keďže som vyrastal bez otca,
nemal som poňatia, ako vyzerá… skutočný vzťah.
Mama to sama zvládla skvelo,
ale keď ide o lásku, som…
mám pocit, že som stále len dieťa, čo sa na to celé snaží prísť.
Pre teba chcem dospieť, Gloria.
Ale nie priveľmi.
Som fakt sklamaná, že počas toho zakrádania sa
sme nemali šancu mať prvé skutočné rande.
Čo keby sme skrátka začali odznova? Akože hneď teraz.
Bola by škoda plytvať týmto výborným jedlom.
Tak rýchlo rastú.
A teraz má aj skvelého idola.
Teba, kráľ môj.
Ahoj.
Išli sme na posledné nákupy a pozri, čo sme našli!
Pozri.
Kúpila som si
poličku do sprchy.
Do izby! Na univerzite!
Tiež som nám dve zobrala.
Nech si nemýliš môj šampón so svojím.
Vďaka.
Mala by som sa dobaliť.
Vďaka.
Čo je?
Viem, že sa chceš zbaviť NordicTracku,
no snažím sa len, aby si ostal zdravý.
Ja viem.
Len bolo pre mňa ťažké vidieť tak Sarinu izbu.
Nie som pripravený rozlúčiť sa.
Ach, zlatko…
to ani ja.
Rozptýlilo ma však, že som jej izbu zmenila na telocvičňu.
Rozumiem.
Znamená pre mňa veľa, že ti záleží na mojich deťoch,
akoby boli tvoje.
Vieš…
na tom celom je dobré to,
že máme viac času pre seba.
Eso sí.
Stíchnete už?
Snažím sa pozerať ALFA!
Po hádke s Juliou
si odišla domov zbaliť kufor.
Kým som dorazil, bola preč.
Rozhodla sa ostať u Loreny, než na ďalší deň ráno odletela do Paríža.
Tanec sa skončil.
A iróniou bolo, že ma čakalo ďalšie emotívne lúčenie.
Čo je, Máximo?
Hneváš sa, lebo som si do lietadla ukradla tvoje kazety Menudo?
Nie, to nič…
Počkať, čože?
Myslel som, že neznášaš Menudo.
No…
pripomínajú mi, aký si otravný.
Som na teba veľmi hrdý, Sarape.
Do New Yorku prídeš ako veľká voda.
Si statočnejšia ako ja.
Prečo? Lebo budem letieť?
Budem v poriadku. Vraj dávajú arašidy zadarmo.
Nie. Necháš Saru študovať v zahraničí.
Ja som sa až príliš držala Estebana.
Som rada, že si neurobila rovnakú chybu.
Ďakujem.
No keď to teraz spomínaš,
lietadlá sú rúhaním voči Bohu.
Preto majú havárie.
Do nebies ideme podľa jeho pravidiel, nie svojich.
- Dobre, to je posledná. - Ay.
Si pripravená na NYU!
V Spojených štátoch amerických.
Tak asi zbohom…
Esteban.
- Žiadne „zbohom“. - Pravda.
Zbohom je často vnímané ako konečné, ale to je logická nereálnosť.
Koniec niečoho je začiatok niečoho ďalšieho.
V niektorých kultúrach používajú rovnaké slovo na privítanie aj rozlúčku.
A keďže o posmrtnom živote nevieme veľa, je…
Keby nebolo teba, nenastupovala by som do tohto lietadla.
Ďakujem, Estebanator.
Podáš mi ju?
Toma, toma, toma.
Čo sa deje? Si v poriadku?
Nechcel som mame povedať o Julii pred veľkou cestou.
Ach, áno. Len som smutný, že idete.
Nevadí, ak mi to nechceš povedať.
Ale nech je to čokoľvek, vždy na niečo prídeš.
Na to nezabúdaj. Ľúbim ťa, synček.
Let číslo 410 do Paríža, prosím, nastupujte.
Hoci som si vždy išiel za všetkým,
čo som chcel,
v tej chvíli
som nemohol Julii zabrániť, aby si išla za všetkým, čo chcela ona.
Hej. Hej.
Skvelé, ale mohli by ste spievať niečo trochu veselšie?
Ach, možno „All Out of Love“ od Air Supply.
Alebo „Separate Ways“ od Journey.
Prídete na to.
Nie, ja viem.
Pán Vera. Ešte ste tu.
Máximo, sadni si.
Viem, že som povedal, že Verovci nevyjednávajú,
ale tento jeden raz urobím výnimku.
Zvažoval by si odchod z Las Colinas za 30-percentné zvýšenie platu?
Julia odišla, a tak som nemal čo stratiť.
Zvážil by som to…
za 20 % podielu v novom letovisku.
Si šialený.
Tri percentá.
Päť percent.
A môžem si priviesť svoj tím.
Nebojte, šéfe.
Ak odíde, budem vaša nová vedúca prevádzky.
Áno.
Rozhodne sa o to miesto môžeš uchádzať.
V ten deň sa všetko zmenilo, Hugo,
a začala sa úplne nová kapitola.
Vďaka, že si sa podelil o príbeh, tío.
To s Juliou ma mrzí, ale možno by sme mali…
Prišla!
Padaj! Padaj!
- Padaj, padaj, padaj! - Dobre, fajn. Ježiši.
Prišla si.
Nechcela som…
kým mi Hugo nepovedal o žiadosti.
Prečo si mi to nikdy nepovedal?
Pretože som to v ten deň celé pokazil.
Kiežby som povedal niečo iné.
A urobil.
Ale vtedy
som sa tak veľmi sústredil na náš šťastný koniec…
že som ho pre nás naplánoval bez teba.
Ako vždy.
Julia.
Vypočuj ma.
Mala si vlastné sny,
ale nezapadali do plánu, ktorý som dôkladne pripravil.
To ja som bol v ten deň sebecký.
Nie ty.
A veľmi ma to mrzí.
Odohnal som ťa od seba, Julia.
A mala si právo odísť.
Ale musíš vedieť…
„Celé moje srdce je tvoje.
Patrí tebe a s tebou aj ostane,
aj keby osud odlúčil zvyšok mňa
od tvojej prítomnej naveky…“
Jane Eyrová.
Som prekvapená, že ju vieš stále citovať.
Alebo takmer citovať.
No es „prítomnej“, es „prítomnosti“.
- Prítomnosti. Claro. - Áno.
Stále sa učím.
Hej.
Julia.
Prosím, vypočuj ma.
Počkaj. Pozri.
Pracoval som na úplne novom, veľmi podrobnom pláne.
Pre teba. Pre mňa.
Pre našu budúcnosť.
- Vážne? - Áno.
Veľmi vážne.
Tu je.
Nič tam nie je.
Presne tak.
A vieš prečo?
Prečo?
Žiadny plán nemám.
Som úplne otvorený,
ak si aj ty.
Môžeme sa za snami hnať spoločne, alebo samostatne!
Alebo nemať vôbec žiadne sny.
Môžeme len sedieť na lavičke a jesť churros,
ako dvaja seniori.
Celé je to veľmi pekné.
Ale…
som prekvapená, že si nezorganizoval
nejaké veľké gesto, aby si…
Nie.
Tentoraz bez drámy.
Poučil som sa.
Mám pre teba len čistý list papiera…
aby sme svoj nový príbeh písali spoločne.
Ach, nie. To je pre znovuotvorenie. Nie, nie.
Prestaňte hrať!
To nie je veľké gesto!
Ani to.
Boli prekvapením pre znovuotvorenie!
Na túto oslavu som sa skutočne tešil.
Jednoduché jedlo s najstaršími priateľmi a rodinou.
Toto miesto mi vždy prinieslo toľko radosti a pokoja.
Som veľmi hrdý na to, čo sme dokázali, aby sme oživili Las Colinas.
Takže, salud.
Salud.
Nastal však čas preniesť toto miesto do budúcnosti.
Budúcnosti, ktorá nás dúfajme naplní novými spomienkami a vnúčatami.
To je narážka, Paloma.
Pokoj, ocko.
A pre teba Doña Paloma.
Doña Paloma.
Znie to dobre. Zbožňujem silné ženy.
Hej, Máximo.
Máš také uchvátené publikum. Povedz nám príbeh.
Nie, nie, nie.
Ako keď tomu tenistovi stiahli parochňu.
Alebo keď ste ukryli mŕtvolu.
Alebo ako si ma raz skoro požiadal o ruku
a moji najmilší priatelia mi to nepovedali.
Museli sme sľúbiť, že si to vezmeme do hrobu.
Nepovedal som to ani Memitovi či Lupite.
Ay, papá.
Vieš čo, Memo…
Asi by som si radšej vypočul niečí iný príbeh.
Len tak pre zmenu.
Preklad titulkov: Jozef Ferencz